เงินบาทปิด 30.94/96 บาท
ธนาคารกรุงเทพ รายงาน เงินบาทปิด 30.94/96 แกว่งกรอบแคบ สัปดาห์หน้าแนวโน้มบาทยังผันผวน
4 พ.ค. 2555

ธนาคารกรุงเทพ รายงาน เงินบาทปิด 30.94/96 แกว่งกรอบแคบ สัปดาห์หน้าแนวโน้มบาทยังผันผวน
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.94/96 บาท/ดอลลาร์ อยู่ในระดับเดียวกับช่วงเช้าที่เปิดตลาด 
การเคลื่อนไหวของค่าเงินบาทในระหว่างวันนี้แกว่งตัวอยู่ในกรอบแคบๆ คาดว่าเป็นเพราะเข้าสู่ช่วงวันหยุดต่อเนื่อง แต่แนวโน้มปรับตัวไปในทิศทางที่อ่อนค่า เนื่องจากราคาทองคำในตลาดโลกวันนี้ปรับตัวลดลง
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 80.24 เยน/ดอลลาร์ ส่วนเงินยูโรอยู่ที่ระดับ 1.3131 ดอลลาร์/ยูโร
คืนนี้ กระทรวงแรงงานสหรัฐฯ จะเปิดเผยตัวเลขการจ้างงานนอกภาคเกษตรเดือนเม.ย.
นักบริหารเงิน คาดว่า สัปดาห์หน้าเงินบาทยังมีโอกาสผันผวน มองกรอบไว้ที่ 30.70-31.00 บาท/ดอลลาร์